Source: http://www.europarl.europa.eu/doceo/document/RULES-9-2019-07-02-RULE-114_RO.html
Timestamp: 2020-01-25 11:47:21+00:00
Document Index: 1020091

Matched Legal Cases: ['Articolul 114', 'Articolul 114', 'articolul 40', 'articolul 105', 'articolul 48', 'articolul 105']

Regulamentul de procedură al Parlamentului European - Articolul 114 - Acorduri internaționale - iulie 2019
Articolul 114 : Acorduri internaționale
2. Cât mai curând posibil, comisia competentă solicită Comisiei informații cu privire la temeiul juridic avut în vedere pentru încheierea acordurilor internaționale de tipul prevăzut la alineatul (1). Comisia competentă verifică, în conformitate cu articolul 40, temeiul juridic ales.
5. Atunci când Consiliul solicită aprobarea sau avizul Parlamentului, solicitarea este transmisă de Președinte spre examinare comisiei competente în conformitate cu articolul 105 sau cu articolul 48 alineatul (1).
7. În cazul în care Consiliul solicită Parlamentului să-și dea aprobarea cu privire la încheierea, reînnoirea sau modificarea unui acord internațional, Parlamentul decide prin vot unic în conformitate cu articolul 105.
Fără a aduce atingere articolului 105 alineatul (3), Parlamentul poate decide, pe baza unei recomandări din partea comisiei competente, amânarea deciziei sale privind procedura de aprobare pentru cel mult un an.
8. În cazul în care Consiliul solicită Parlamentului să-și dea avizul cu privire la încheierea, reînnoirea sau modificarea unui acord internațional, nu sunt admisibile amendamente la textul acordului. Fără a aduce atingere articolului 181 alineatul (1), amendamentele la proiectul de decizie a Consiliului sunt admisibile.